# ZÁKLADNÁ ŠKOLA , MALLÉHO 2 909 01 SKALICA

# Školský vzdelávací program pre 2. stupeň ZŠ - ISCED 2

Dĺžka štúdia: **5-ročná**

Vyučovací jazyk: **slovenský**

Študijná forma: **denná**

Druh školy: **štátna**

Predkladateľ:  **Mgr. Peter Martinovský**

Názov školy: **Základná škola so športovým zameraním**

Adresa: **Mallého 2, 909 01 SKALICA**

IČO: **37838504**

Riaditeľ školy: **Mgr. Peter Martinovský**

Koordinátor pre tvorbu ŠVP. **Mgr. Jana Vašečková**

Zriaďovateľ: **Mesto Skalica**

Názov: **Mesto Skalica**

Adresa: **Námestie slobody 10, 909 01 Skalica**

Kontakty: **034 6644556**

 **zs.malleho2@centrum.sk**

Platnosť dokumentu od 01.09.2008

 Podpis riaditeľa

|  |  |  |
| --- | --- | --- |
| **Platnosť ŠkVP****Revidovanie ŠkVP**  | **Dátum** | **Zaznamenanie inovácie, zmeny, úpravy a pod. ...** |
| **Platnosť** | **od 01. 09. 2008**  |  |
| **Platnosť** | **od 01. 09. 2009**  | Úprava osnov a TVVP pre 6.ročník. |
|  |  |
| **Platnosť** | **od 01. 09. 2010**  | Vzdelávanie pedagogických zamestnancov.Úprava osnov a TVVP pre 7.ročník.Hodnotenie pedagogických zamestnancov.Rozpracovanie prierezových tém v ŠkVP. |
| **Revidované** | **august 2010****marec 2011** |
| **Platnosť** | **od 01.09.2011** | Úprava osnov a TVVP pre 8.ročníkÚprava TVVP pre 6. ročník v predmetoch CHEM, INF a SPP, pre 7. ročník v predmetoch CHEM, MAT, BIO a  SPP.  |
|  | **august 2011** |
|  |  |  |
|  |  |
|  |  |  |
|  |  |

1. **Všeobecná charakteristika školy**
	1. **Veľkosť školy**

Základná škola so športovým zameraním je pokračovaním bývalej II. ZŠ, ktorá bola založená v roku 1958. Je to honosná budova s 30 triedami, 2 odbornými učebňami, dvoma telocvičňami, jedálňou a kuchyňou, školským dvorom a športovým areálom. Kapacita školy je 820 žiakov.

V roku 2006 zriaďovateľ – mesto Skalica v rámci reorganizácie vytvoril neplnoorganizovanú základnú školu – len 2.stupeň, kde sa bude pokračovať v 30 – ročnej tradícii vo výchove hokejového dorastu. Vybudovaním športového areálu, ktorý tvorí futbalové miniihrisko, tenisové, hokejbalové a polyfunkčné ihrisko, bežecká dráha a doskočisko, športovo-rehabilitačné centrum a bazén sa vytvorili podmienky i pre výchovu mládeže v ďalších športoch, akými sú futbal, tenis a volejbal.

Priestory, ktoré sa po reorganizácii uvoľnili, sú momentálne využívané SSOŠ

Via Humana.

ZŠ má kmeňové učebne a odborné učebne na vyučovanie informatiky a odborných predmetov.

* 1. **Charakteristika žiakov**

.

Sme jedinou školou v širokom okolí, ktorá zameriava svoju činnosť na výchovu športových talentov. Preto väčšina žiakov je z priľahlých dedín a miest. Ich počet mnohokrát závisí nielen od športového talentu dieťaťa, ale aj od ochoty rodiča podporovať a povzbudzovať dieťa v jeho športových aktivitách.

Školu majú možnosť navštevovať i žiaci so špeciálnymi výchovno -vzdelávacími potrebami a žiaci z menej podnetného prostredia. V spolupráci so ŠZŠ a rodičmi, a po vypracovaní individuálnych vzdelávacích plánov sú tieto deti plnohodnotnými žiakmi našej školy, schopnými reprezentovať hlavne v športových súťažiach.

* 1. **Charakteristika pedagogického zboru**

Pedagogický zbor tvorí priemerne 14 učiteľov, riaditeľ a zástupca. Všetci majú vysokoškolské vzdelanie a pedagogickú spôsobilosť. Aprobačná skladba učiteľov je nedostačujúca v oblasti cudzích jazykov, chýbajú nám kvalifikovaní učitelia anglického a nemeckého jazyka. Najväčšiu nekvalifikovanosť majú cudzie jazyky

a výchovné predmety – TSV , SJL a MAT sú plne kvalifikované.

Externí pracovníci sa zamestnávajú na vyučovanie športových príprav z jednotlivých druhov športu. Sú to kvalitní tréneri so zodpovedajúcou trénerskou kvalifikáciou.

Výchovný poradca spolupracuje s rodičmi a vychádzajúcimi žiakmi, pomáha im

v rozhodovaní a orientuje ich na správny výber ďalšieho vzdelávania. Okrem toho vedie evidenciu a potrebné doklady žiakov so špeciálnymi výchovno-vzdelávacími potrebami.

Na škole sú zriadené funkcie koordinátora pre environmentálnu výchovu, koordinátora prevencie , koordinátora pre výchovu k rodičovstvu a kronikárky.

V plánoch jednotlivých predmetov sú zapracované prvky ľudských práv a práv dieťaťa, enviromentálnej výchovy, prevencie drogových závislostí a rodičovstva. Vyučujúci využívajú všetky akcie školy a prehĺbenie patriotizmu, úcty a rešpektu voči dospelým, spolužiakom a prírode.

* 1. **Organizácia prijímacieho konania**

Pretože sme školou so športovým zameraním, od 5.ročníka prijímame deti so záujmom o hokej, futbal, volejbal, tenis a tanec. Sú to žiaci zo skalických škôl a blízkeho okolia, výnimkou nie sú ani žiaci z iných okresov.

Prijímacie konanie žiakov do 5. ročníka sa každoročne koná v mesiaci máj-jún.

Podľa zákona č. 245/2008 Z.Z. o výchove a vzdelávaní § 104 sa deti do športových tried prijímajú na základe zdravotnej spôsobilosti, psychodiagnostického vyšetrenia a testov z matematiky a slovenského jazyka a literatúry

Snažíme sa o čo najširšiu propagáciu našej školy, pretože ako škola so športovým zameraním fungujeme iba 5. rok.

Bolo by veľmi vhodné, keby sa kluby v meste začali venovať i mladším deťom, vyhľadávali talenty, ktoré by sa mohli plne rozvíjať na tunajšej škole pod odborným vedením skúsených trénerov.

* 1. **Dlhodobé projekty**

Naša škola sa zapája do práce v národných a medzinárodných projektoch, hlavne v oblasti športových súťaží hokejových a futbalových. Tieto súťaže prebiehajú každoročne: hokejové v zimnom období, futbalové v jarnom. Hokejisti spolupracujú s českými klubmi, futbalisti s rakúskymi a nemeckými. Tieto projekty sú využívané aj na nadviazanie priateľstva medzi deťmi a zdokonaľovanie ich jazykových znalostí.

V rámci protidrogových programov navštevujeme každoročne program pripravený Gymnáziom F. Sasinka v Skalici a výchovné koncerty. Okrem toho sme zapojení v projekte Infovek a Modrá škola. Každoročne sa zúčastňujeme ozdravovacieho pobytu v Skalických horách, kde sa venuje pozornosť enviromentálnej výchove, výchove k priateľstvu, úcte k starším, rešpektovaniu ľudských práv, správnemu organizovaniu a využívaniu voľného času.

* 1. **Spolupráca s rodičmi a inými subjektmi**

Spolupráca školy s inými subjektmi prebieha nepretržite. Mestský úrad ako zriaďovateľ podporuje školu pri vytváraní projektov pre športový areál a športové aktivity. Hokejové, volejbalové, tenisové a futbalové kluby, zabezpečujú kvalifikovaných trénerov, spolupracujú s učiteľmi a vytvárajú optimálne podmienky pre zodpovedajúce fyzické zaťaženie žiakov.

Veľmi dobrá je spolupráca i so ŠZŠ, ktorá diagnostikuje a pomáha pri vytváraní individuálnych plánov pre deti so špeciálnymi výchovno- vzdelávacími potrebami a s CPPPaP v Holíči. Problémy výchovného charakteru sa riešia i v spolupráci s ÚP a SV – oddelením starostlivosti a rodinu a deti – odd. sociálno-právnej ochrany a kurately v Skalici.

Radu školy tvorí 11 členov: 2 z radov pedagogických zamestnancov školy, 1 zástupca nepedagogických zamestnancov, 4 zástupcovia rodičov a 4 zástupcovia zriaďovateľa. Stretávajú sa 3 krát ročne a prejednávajú dôležité dokumenty, ako záverečná správa, plánované zameranie školy, vízie smerovania školského vzdelávania a iné.

Rodičovské združenie pri škole je vytvorené z triednych dôverníkov, volených rodičmi každej triedy. Organizuje plenárnu schôdzu na začiatku školského roka a 3 triedne schôdzky. Okrem toho hospodári s finančnými príspevkami žiakov školy,

ktorými prispieva na lyžiarsky výchovno-výcvikový kurz, Deň detí, odmeny žiakom

na konci školského roka a na nákup didaktických pomôcok.

* 1. **Priestorové a materiálno-technické podmienky školy**

Škola má k dispozícii 11 učební, z toho niektoré sú kmeňové triedy a ďalšie odborné učebne na vyučovanie informatiky, fyziky a chémie.

Využívame dve telocvične, cvičný bazén a športový areál na školskom dvore, na ktorom je futbalové mini-ihrisko, tenisový kurt, bežecká dráha, doskočisko, hokejbalové ihrisko, polyfunkčné ihrisko a športovo-rehabilitačné centrum.

Vybavenie kabinetov je nedostačujúce, chýbajú moderné učebné pomôcky. Postupne sa však snažíme o nákup modernejšieho zariadenia, ktoré by umožnilo tvorivejšie a efektívnejšie vyučovanie.

* 1. **Škola ako životný priestor**

Škola je miestom, kde sa žije, nielen miestom, kde sa prijímajú vedomosti.

Aby sa žiaci, pedagogická a nepedagogickí pracovníci cítili čo najpríjemnejšie, veľký dôraz kladieme na estetické prostredie tried, chodieb a učební. Na informačných tabuliach a nástenkách majú možnosť žiaci, rodičia a široká verejnosť nájsť informácie o úspechoch a aktivitách školy. Priestory školy sú vyzdobené výtvarnými prácami a diplomami detí, vo vitrínkach sú poháre z víťazstiev našich hokejistov a futbalistov.. Každý triedny učiteľ si so svojimi žiakmi vytvára estetické prostredie, v ktorom sa všetci dobre cítia.

* 1. **Podmienky na zaistenie bezpečnosti a ochrany zdravia**

**pri výchove a vzdelávaní**

Snažíme sa, aby v škole boli vytvorené vyhovujúce podmienky na zaistenie bezpečnosti a ochrany zdravia pri výchove a vzdelávaní. Všetky bezpečnostné revízie sú urobené včas, je v nich konštatované, že stav je vyhovujúci, prípadne sú uvedené drobné nedostatky, ktoré vždy odstraňujeme.

Napriek vynaloženému úsiliu sa nám nedarí odstrániť závažné chyby, ktoré v budove školy sú. Je to 50-ročná budova v pôvodnom stave. Veľké okná tohto úctyhodného veku sú rozsušené. V zimnom období nie sme schopní vykúriť triedy na požadovanú teplotu, hlavne za veterného počasia, v mesiacoch máj-september i napriek žalúziám, pociťujeme problémy s prehrievaním budovy, čo spôsobuje ťažkosti žiakom i učiteľom.

Pri vyučovacom procese dodržiavame všetky bezpečnostné predpisy. Hneď v prvý deň školského vyučovania sú žiaci na triednických hodinách poučení o bezpečnosti a ochrane zdravia, protipožiarnej prevencii, sú oboznámení so školským poriadkom, s ich právami a povinnosťami.

Okrem toho sa pravidelne robia revízie elektrických a požiarnych zariadení, bleskozvodov a telocvičného náradia. Bežné nedostatky, ktoré sa zistia v priebehu školského roka, odstraňuje ihneď údržbár.

**II. Ciele nižšieho sekundárneho vzdelávania**

Výchovno-vzdelávaciu činnosť smerujeme k príprave žiakov na život, ktorý od nich vyžaduje, aby boli schopní kriticky a tvorivo myslieť, rýchlo a účinne riešiť problémy.

Naším princípom je, aby každý žiak v škole zažil úspech, aby bol šťastný, bez ohľadu na rodinné a majetkové pomery, sociálne prostredie a rasu.

Sme školou so športovým zameraním, ktorá má dobré podmienky pre

pre rozvoj športových aktivít žiakov. Máme záujem o maximálne využívanie športového areálu počas celého roka.

Hlavným cieľom je však získanie kľúčových spôsobilostí, zmysluplných základných vedomostí a záujmu o celoživotné vzdelávanie, výchova k patriotizmu a národnému povedomiu, k zmysluplnej aktivite a tvorivosti.

Chceme vychovávať mládež k láske k športu a pohybovým aktivitám, fair-play súťaženiu, sebadisciplíne a zdravej túžbe vyniknúť. V rámci športových súťaží zvyšovať úroveň medziľudských vzťahov, podporovať vznik nových priateľstiev, uvedomenie si vlastných obmedzení a nedostatkov a samozrejme i vlastnú dôstojnosť.

Od žiakov očakávame osvojenie všeobecného vzdelania poskytovaného základnou školu, túžbu vzdelávať sa i mimo školy využívaním efektívnych stratégií učenia sa.

Vo vyučovacom procese budeme podporovať u žiakov samostatné myslenie a riešenie problémových situácií, schopnosť vyjadriť svoj vlastný názor. V medziľudských vzťahoch rešpektovať dôstojnosť každého človeka, rešpektovať jeho názory a požiadavky, budovať zodpovedný vzťah k sebe a svojmu zdraviu.

Keďže sme škola, v ktorej prevládajú chlapci, venovať pozornosť i vzťahom s opačným pohlavím, estetike a citlivosti.

Absolvent tejto školy by mal byť:

* férový hráč
* disciplinovaný a mal by mať dostatok sebadisciplíny
* tolerantný
* priateľský
* dokázať prijať i prehru
* zdravo ctižiadostivý

Všetko závisí nielen od kvality učiteľského zboru, ale hlavne od ochoty, snahy a spolupráce žiakov a ich rodičov.

1. **Pedagogický princíp školy**

Škola umožní získať dostatočné všeobecné vedomosti a zručnosti vo všetkých všeobecnovzdelávacích predmetoch. Dá šancu každému žiakovi, aby sa rozvíjal podľa svojich schopností a bolo mu umožnené zažiť úspech, bude vychovávať žiakov v duchu humanistických princípov, pripravovať ich na život, k schopnosti kriticky a tvorivo myslieť, pracovať v tíme, k rešpektu a tolerantnosti a schopnému sebamotivácie k celoživotnému vzdelávaniu.

Škola zabezpečí každému žiakovi, aby sa rozvíjal podľa svojich schopností, aby mu bolo umožnené zažiť úspech.

Zabezpečí podmienky na vzdelávanie žiakov so špeciálnymi výchovno-vzdelávacími potrebami, aby mali rovnocenný prístup vo vzdelaní tým, že sa vypracuje individuálny výchovno-vzdelávací plán.

Výchovno-vzdelávacia činnosť našej školy bude nasmerovaná k príprave žiakov na život. Vychádzajúc zo športového zamerania školy vypestuje v žiakoch potrebu športových aktivít podľa svojich schopností, túžbe po sebazdokonaľovaní a sebadisciplínu. Bude ich viezť k rozvoju svojich vlastných schopností a daností na kvalitatívne vyšší stupeň, reálne zhodnocovať svoje možnosti.

1. **Zameranie školy a stupeň vzdelania**

Sme škola s triedami so športovou prípravou. Preto výchovno-vyučovací proces musí zosúladiť a optimalizovať výchovný proces s pohybovými aktivitami tak, aby deti získali potrebné vedomosti vo všeobecnovzdelávacích predmetoch a súčasne rozvíjali svoj športový talent. Treba dbať na vyváženosť požiadaviek na žiaka, aby sa zabránilo preťaženiu jeho vyvíjajúceho sa organizmu.

Keďže sme školou bez I. stupňa, nových žiakov prijímame až do 5.ročníka. Prídu z rôznych škôl a rôznych miest. Našou prvoradou úlohou je pomôcť vytvoriť pevný, súdržný a priateľský kolektív, založený na tolerancii a vzájomnom rešpekte. Samozrejme, že v prvých mesiacoch školského roka sa zosúlaďuje a selektuje vedomostná úroveň jednotlivých žiakov, aby sa vytvoril správny a tvorivý duch triedy. Žiakom treba vysvetliť, že len kvalitatívny rozvoj vedomostí a športových daností súčasne vytvára harmonicky rozvinutú osobnosť.

Individuálnym citlivým prístupom ku každému žiakov, zohľadňujúcim jeho individualitu, pomôžeme vychovať v deťoch zdravé sebavedomie a túžbu k sebavzdelávaniu, realistické hodnotenie seba i ostatných.

Po ukončení 9. ročníka získa žiak nižšie sekundárne vzdelanie ISCD 2. Dokladom o získanom stupni vzdelania je vysvedčenie s doložkou.

1. **Profil absolventa**

Profil absolventa – vzdelanostný model nižšieho sekundárneho stupňa ja založený na kľúčových spôsobilostiach, ktoré zahrňujú komplex vedomostí a znalostí, spôsobilostí a hodnotových postojov, umožňujúcich jednotlivcovi poznávať, účinne konať, hodnotiť dorozumievať sa a porozumieť si, začleniť sa do spoločenských vzťahov a osobnostne sa rozvíjať. Ide vlastne o spôsobilosť uplatniť svoje vzdelanie v pracovnom, občianskom, rodinnom a osobnom živote. Nadväzujúc na spôsobilosti získané v priebehu primárneho vzdelávania absolvent nižšieho sekundárneho vzdelania má osvojené tieto kľúčové spôsobilosti“

* spôsobilosti k celoživotnému učeniu sa
* sociálne komunikačné spôsobilosti
* spôsobilosť riešiť problémy
* spôsobilosti občianske
* spôsobilosti sociálne a personálne
* spôsobilosti vnímať a chápať kultúru a vyjadrovať sa nástrojmi kultúry
* spôsobilosť uplatňovať základy matematického myslenia a základné schopnosti poznávať v oblasti vedy a techniky
* digitálna spôsobilosť
* spôsobilosti smerujúce k iniciatívnosti a podnikavosti

Absolvent našej školy by mal získať základné vzdelanie zo všetkých všeobecnovzdelávacích predmetov. Pretože škola je aj výchovnou inštitúciou, mal by si vedieť vytvoriť správny vzťah k okoliu a ľuďom, mal by vedieť chrániť prírodu a vážiť si historické dedičstvo, v medziľudských vzťahoch by si mal vážiť nielen seba, ale aj ostatných, mal by byť tolerantný, schopný získať vedomosti z viacerých zdrojov informácií, mal by byť otvorený pre prijímanie nových foriem a metód práce. Mal by mať vytvorené a zakódované základy pre správny harmonický rozvoj osobnosti vyváženým spojením fyzickej a duševnej činnosti. Mal by si byť vedomý svojich kvalít, byť zodpovedný za svoj život a pripravený uplatniť sa v konkurencii ostatných rovesníkov.

1. **Pedagogické stratégie**

Moderné vyučovanie nie je obmedzené na jedinú formu pedagogickej stratégie alebo metódy, skôr zahŕňa rozmanité prístupy, často viac než tri alebo štyri použité počas jednej vyučovacej hodiny. Rozmanité vzdelávacie stratégie podporujú učenie na strane žiaka. Je na pedagogickej tvorivosti našich učiteľov, ktoré pedagogické stratégie vo vyučovaní zvolí.

Budeme podporovať a uprednostňovať využívanie pedagogických stratégií zameraných hlavne na riešenie problémových úloh, tvorbu projektov a zážitkové učenie. Podporujeme výučbu pomocou IKT, prezentáciu a obhajobu výstupov, praktickú výučbu pred teoretizovaním.

Dôraz kladieme na samostatnosť a zodpovednosť za učenie, ale aj tímovú prácu a zodpovednosť za dosiahnutie skupinového cieľa.

Využívame rôzne formy vyučovania – skupinové, individuálne, vyučovanie v rôznom prostredí – trieda, odborná učebňa, knižnica, exkurzie, športové aktivity, účelové kurzy, tréningy, turnaje.

Naším cieľom je vychovať harmonicky rozvinutú osobnosť, chceme u žiakov rozvíjať tvorivé myslenie, samostatnoť, aktivitu a sebahodnotenie.

Z toho dôvodu je potrebné zosúladiť manuálne a fyzické aktivity žiakov podľa ich fyzických a psychických možností v danom veku.

Kvalifikovaní tréneri zostavujú tréningové jednotky podľa vekovej štruktúry a fyzických schopností žiakov. Nezabúdajú pritom i na výchovu. Pestujú v žiakoch vytrvalosť, húževnatosť a rešpekt.

1. **Zabezpečenie výučby pre žiakov so špeciálnymi potrebami**

Vzhľadom na zameranie našej školy nemôžeme prijať žiaka so zdravotným znevýhodnením fyzického charakteru.

Máme žiakov so špeciálnymi výchovno-vzdelávacími potrebami, ktorí sú integrovaní v konkrétnych triedach podľa zodpovedajúceho ročníka. Z určených predmetov majú vypracovaný individuálny výchovno-vzdelávací plán. Tento plán vypracúva učiteľ daného predmetu za spolupráce špeciálneho pedagóga so ŠZŠ v Skalici.

Príslušnú dokumentáciu spracováva triedny učiteľ, uchováva výchovný poradca.

Talentovaným žiakom sa venuje náležitá pozornosť, aby sa ich talent rozvinul do najvyššej možnej miery. Vyučujúci sa im venujú i individuálne, títo žiaci reprezentujú školu v rôznych vedomostných súťažiach a olympiádach.

Športovo nadaní žiaci sú motivovaní a povzbudzovaní k vyšším výkonom individuálnym prístupom trénera a podporou celého pedagogického zboru.

Pri hodnotení učebných výsledkov žiakov so špeciálnymi výchovno-vzdelávacími potrebami sa bude postupovať podľa Metodických pokynov na hodnotenie a klasifikáciu žiakov s vývinovými poruchami učenia v základných a stredných školách.

Budeme dbať na to, aby hodnotenie zohľadňovalo individuálne osobitosti žiaka, aby žiaci neboli rozdeľovaní na úspešných a neúspešných. Prostredníctvom individuálnych pohovorov s rodičmi a triednych schôdzok informovať rodičov o kladoch, nedostatkoch a rezervách dieťaťa s návodom, ako v praxi pokračovať ďalej. Cieľom je ohodnotiť prepojenie vedomostí so zručnosťami a spôsobilosťami.

1. **Začlenenie prierezových tém**

Súčasťou obsahu vzdelávania sú prierezové tematiky, ktoré sa prelínajú cez vzdelávacie oblasti. Prierezové témy realizujeme ako integrovanú súčasť vzdelávacieho obsahu jednotlivých učebných predmetov:

**Dopravná výchova**

Učivo tematiky Dopravná výchova je povinnou súčasťou výchovy a vzdelávania žiakov základných škôl. Úlohou výchovy k bezpečnosti v cestnej premávke je postupne pripraviť deti na samostatný pohyb v cestnej premávke - ako chodcov alebo cyklistov.
Učebnú činnosť budeme realizovať v piatom ročníku dvoma spôsobmi: prostredníctvom projektu mesta Skalica na dopravnom ihrisku v trvaní 6 hodín a počas ozdravovacieho pobytu v Skalických horách.

Cieľom výchovy bezpečnosti v cestnej premávke je

* pochopiť funkcie dopravy ako riadeného systému vymedzeného všeobecne záväznými právnymi predpismi
* sformovať si mravné vedomie a správania sa v zmysle morálnej a právnej zodpovednosti v cestnej premávke
* uplatňovať zásady bezpečného správania v cestnej premávke
* pochopiť význam technického stavu a údržby vozidiel pre bezpečnú jazdu

**Osobnostný a sociálny rozvoj**

Osobnostný a sociálny rozvoj rozvíja ľudský potenciál žiakov, je to rozvíjanie osobných a sociálnych spôsobilostí. Chceme, aby žiaci spoznávali sami seba, svoje dobré ale aj slabé stránky, rozvíjali si sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie. Je potrebné naučiť ich uplatňovať svoje práva, ale aj rešpektovať názory, potreby a práva ostatných. Dôležité je tiež rozvíjať schopnosti uplatňovať prevenciu sociálno-patologických javov (šikanovanie, agresivita, užívanie návykových látok), budovať kvalitné medziľudské vzťahy, rozvíjať sociálne spôsobnosti potrebné pre osobný a sociálny život a spoluprácu, rešpektovanie ľudských práv a rodinná výchova.

Téma sa prelína všetkými obsahovými vzdelávacími oblasťami, Najviac priestoru má v predmete etická výchova, náboženská výchova, občianska náuka, ale uplatňujeme ju aj v iných predmetoch. Témy realizujeme prakticky, prostredníctvom modelových situácií, diskusií, hier a iných interaktívnych metód.

**Enviromentálna výchova**

Enviromentálna výchova je dôležitou súčasťou všetkých vyučovacích premetov. Jej cieľom je rozvíjanie vedomostí a zručností, smerujúcich k vytváraniu kladného vzťahu medzi človekom a životným prostredím vo svojom okolí, ale aj vnímaním hrozby ohrozenia našej planéty následkom ľudského zasahovania do prírodných zákonov. Žiaci sú vedení drobnými aktivitami, ako separovaný zber druhotných surovín, exkurzie v čistiarni odpadových vôd, účasť v projekte Modrá škola, exkurzie v skleníkoch a prírodných rezerváciách. Starostlivosťou o kvetinovú výzdobu v triedach ich vedieme vnímať potreby rastlín, učíme ich vytvárať kladný vzťah k zvieratám, ako k živým tvorom.

**Mediálna výchova**

Žiaci sú už od najútlejšieho veku vystavení vplyvom médií - nielen elektronických ale aj tlačených. Najviac však na nich vplýva televízia a počítač. Nie každý žiak dokáže ich obsah selektovať, preto sa čoraz viac do popredia dostáva potreba rozvíjať u žiakov mediálnu kompetenciu, ktorá by umožnila žiakom osvojiť si stratégie kompetentného zaobchádzania s rôznymi druhmi médií, kriticky a selektívne využívať médiá a ich produkty, čo znamená, že učiteľ by mal viesť žiakov k tomu, aby lepšie poznali a chápali pravidlá fungovania „mediálneho sveta" a primerane veku sa v ňom orientovali.
Cieľom mediálnej výchovy je formovať schopnosť detí posudzovať mediálne šírené posolstvá, objavovať v nich to hodnotné, pozitívne, formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy na svoju osobnosť a snažiť sa ich zodpovedným prístupom eliminovať.

Prierezová téma sa uplatňuje hlavne vo všetkých výchovných predmetoch a informatike, ako i v slovenskom a cudzích jazykoch.

**Multikultúrna výchova**

Multikultúrna výchova je zaradená do obsahu vzdelávania v súvislosti s globalizáciou sveta a migráciou. Je predpoklad, že sa čoraz viac v živote aj v školskom prostredí dostanú do kontaktu s príslušníkmi iných kultúr a bude potrebné, aby boli pripravení na tento jav. Výchovné pôsobenie je zamerané na rozvoj chápania iných kultúr, na rozvoj ich akceptácie , medziľudskej tolerancie, ich spoznávanie a emocionálne pochopenie inej kultúry v mene mierovej spolupráce. Žiaci by mali spoznať iné kultúry, ich históriu, zvyky, tradície, akceptovať ich a dokázať s nimi spolupracovať.
Multikultúrna výchova sa dotýka aj medziľudských vzťahov v škole, vzťahov medzi učiteľmi a žiakmi navzájom, medzi školou a rodinou. V školskom prostredí je potrebné vymazať sociálne rozdiely medzi žiakmi.

Multikultúrna výchova je začlenená do všetkých predmetov.

**Ochrana života človeka a zdravia**

Ochrana života človeka a zdravia ako prierezová téma sa realizuje prostredníctvom učebných predmetov štátneho vzdelávacieho programu a samostatných organizačných foriem vyučovania - dvoch účelových cvičení v 5.- 9. ročníku.
Ochrana života človeka a jeho zdravia integruje postoje, vedomosti a schopnosti žiakov zamerané na ochranu života a zdravia v mimoriadnych situáciách, pri pobyte v prírode, ktoré môžu vzniknúť vplyvom nepredvídaných skutočností, ohrozujúcich človeka a jeho okolie. Cieľom spoločnosti je pripraviť každého jednotlivca na život v prostredí, v ktorom sa nachádza.

Obsah učiva je predovšetkým orientovaný na zvládnutie situácií, vzniknutých vplyvom priemyselných a ekologických havárií, dopravnými nehodami, živelnými pohromami a prírodnými katastrofami. Zároveň napomáha zvládnuť nevhodné podmienky v situáciách vzniknutých pôsobením cudzej moci, terorizmom voči občanom nášho štátu.
Cieľom oblasti je formovať ich vzťah k problematike ochrany svojho zdravia a života, tiež zdravia a života iných ľudí, poskytnúť žiakom potrebné teoretické vedomosti, praktické poznatky, osvojiť si vedomosti a zručnosti v sebaochrane a poskytovaní pomoci iným v prípade ohrozenia zdravia a života, rozvinúť morálne vlastnosti žiakov, tvoriace základ vlasteneckého a národného cítenia, formovať predpoklady na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž náročných životných situácií.

Odbornú zložku učiva napĺňajú tematické celky s uvedeným obsahom:

* riešenie mimoriadnych situácií – civilná ochrana
* zdravotná príprava
* pohyb a pobyt v prírode

## Tvorba projektu a prezentačné zručnosti

Prierezová téma spája jednotlivé kompetencie, ktoré chceme rozvíjať u žiakov – komunikovať, argumentovať, používať informácie a pracovať s nimi, riešiť problémy, poznať sám seba a svoje schopnosti, spolupracovať v skupine, prezentovať sám seba, ale aj prácu v skupine, vytvoriť nejaký produkt. V tejto prierezovej téme je obsah zameraný na postupnosť jednotlivých krokov a metodológiu tvorby projektu, ktorú budú môcť využívať v ostatných predmetoch alebo aj v mimoškolskej činnosti pri prezentácii školy.
Žiaci sa naučia prezentovať svoju prácu písomne aj verbálne s použitím informačných a komunikačných technológií.

**Regionálna výchova a tradičná ľudová kultúra**

Prierezová téma sa týka všetkých predmetov. Žiaci sú vedení k patriotizmu, hrdosti na svoj región a prostredie, v ktorom žijú. Nemenej dôležité je poznať a osvojovať si domáce kultúrne tradície, propagovať ich a odovzdávať ďalej. Preto je potrebné využívať všetky dostupné prostriedky na ich oboznamovanie s kultúrnymi pamiatkami mesta a okolia, mestským archívom a knižnicou, oboznamovať ich s výrobou tradičných skalických jedál, navštevovať predstavenia a koncerty tradičnej ľudovej kultúry.

#### **Vnútorný systém kontroly a hodnotenia**

Vnútorný systém hodnotenia kvality zameriame na tri oblasti:

1.Hodnotenie žiakov

2.Hodnotenie pedagogických zamestnancov

3.Hodnotenie školy

1. **Hodnotenie vzdelávacích výsledkov práce žiakov**

 Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládal danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce, návod ako postupovať pri odstraňovaní nedostatkov.

 Pri hodnotení a klasifikácii výsledkov žiakov budeme vychádzať z metodických pokynov na hodnotenie a klasifikáciu. Cieľom je zhodnotiť prepojenie vedomostí so zručnosťami a spôsobilosťami.

 Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Pri hodnotení učebných výsledkov žiakov so špeciálnymi výchovno–vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon. Budeme odlišovať hodnotenie spôsobilosti od hodnotenia správania.

### Vnútorný systém kontroly a hodnotenia zamestnancov

Hodnotenie zamestnancov sa bude zakladať na bodovom hodnotení. Body sa budú prideľovať na základe:

Pozorovania (hospitácie)

·        Rozhovoru

·        Výsledkov žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach, úspešnosť prijatia žiakov na vyšší stupeň školy a pod)

·        Sledovania pokroku žiakov vo výsledkoch pod vedením učiteľa

·        Hodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.

·        Hodnotenia pedagogických a odborných zamestnancov manažmentom školy.

·        Vzájomného hodnotenia učiteľov (čo si vyžaduje aj vzájomné hospitácie a „otvorené hodiny.

·        Hodnotenia učiteľov žiakmi

#####  3. Hodnotenie školy

 Cieľom hodnotenia školy je, aby žiaci a ich rodičia získali dostatočné a hodnoverné informácie o tom, ako zvládajú požiadavky na ne kladené, aby aj verejnosť vedela, ako škola dosahuje ciele, ktoré sú na žiakov kladené.

Vlastné hodnotenie školy je zamerané na úroveň plnenia cieľov, ktoré si stanovila škola v koncepčnom zámere rozvoja školy a v školskom vzdelávacom programe a Štátnom vzdelávacom programe. Treba vyčleniť oblasti, v ktorých škola dosahuje dobré výsledky a oblasti, v ktorých sú výsledky slabšie, vrátane návrhov a opatrení.

Z toho dôvodu je potrebné pravidelne monitorovať

* klímu školy
* podmienky na vzdelanie
* výsledky vzdelávania
* priebeh vzdelávania - vyučovací proces /metódy a formy vzdelávania/
* úroveň podpory žiakov so špeciálnymi výchovno-vzdelávacími potrebami
* úroveň výsledkov práce školy
* spokojnosť s vedením školy a učiteľmi

Základným kritériom je spokojnosť rodičov, detí a učiteľov a kvalita výsledkov práce.

Úroveň stavu školy sa zisťuje prostredníctvom

dotazníkov pre absolventov školy

dotazníkov pre rodičov a žiakov

analýzy úspešnosti žiakov na súťažiach a olympiádach

Dotazníky by mali byť pomôckou na získanie spätnej väzby na kvalitu školy. Týkajú sa možnosti skontaktovania sa so školou, dostatočného množstva informácií o škole, spokojnosti s prácou učiteľov, hodnotením žiakov a klasifikáciou a využívaním mimovyučovacieho času - výlety, zájazdy, exkurzie

###### Rámcový učebný plán 5.- 9. ročník pre triedy so športovým zameraním

 **ISCED1, ISCED 2:**

**Rámcový učebný plán pre základné školy s vyučovacím jazykom slovenským**

|  |
| --- |
| **Štátny vzdelávací program** |
|  | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP** | **ŠkVP** | **ŠVP/ŠkVP** |
| **Vzdelávacia oblasť** | **Predmet/ročník** | **5.** | **5.** | **6.** | **6.** | **7.** | **7.** | **8.** | **8.** | **9.** | **9.** | **Spolu** |
| **Jazyk a komunikácia** | slovenský jazyk a literatúra | **5** |  | **4** |  | **4** |  | **5** |  | **5** |  | **23** |
| prvý cudzí jazyk | **3** | **1** | **3** |  | **3** |  | **3** |  | **3** |  | **15/1** |
| druhý cudzí jazyk |  |  | **1** | **1** | **1** | **1** | **1** | **1** | **1** |  | **4/3** |
|  | **42/4** |
| **Príroda a spoločnosť** | prírodoveda |  |  |  |  |  |  |  |  |  |  |  |
| vlastiveda |  |  |  |  |  |  |  |  |  |  |  |
|  |  |
| **Človek a príroda** | fyzika |  |  | **1** |  | **1** |  | **2** |  | **1** |  | **5** |
| chémia |  |  | **0,5** | **0,5** | **0,5** | **0,5** | **1** |  | **2** |  | **4/1** |
| biológia | **1** | **0,5** | **1** |  | **1** | **0,5** | **1** | **0,5** | **1** |  | **5/1,5** |
|  | **14/2,5** |
| **Človek a spoločnosť** | dejepis | **1** |  | **1** |  | **1** |  | **1** |  | **2** |  | **6** |
| geografia | **1** | **0,5** | **1** |  | **1** |  | **1** | **0,5** | **1** |  | **5/1** |
| občianska náuka | **1** |  | **1** |  | **1** |  | **0,5** |  | **0,5** |  | **4** |
|  | **15/1** |
| **Človek a hodnoty** | Etická výchova / náboženská výchova | **1** |  | **1** |  | **1** |  | **0,5** |  | **0,5** |  | **4** |
|  | **4** |
| **Matematika a práca s informáciami** | matematika | **3,5** | **0,5** | **4** | **1** | **3,5** | **1** | **4** | **1** | **4** |  | **19/3,5** |
| informatika | **0,5** | **0,5** | **0,5** | **0,5** | **0,5** | **0,5** | **0,5** |  |  |  | **2/1,5** |
| informatická výchova |  |  |  |  |  |  |  |  |  |  |  |
|  | **21/5** |
| **Človek a svet práce** | pracovné vyučovanie |  |  |  |  |  |  |  |  |  |  |  |
|  | svet práce |  |  |  |  | **0,5** |  | **0,5** |  |  |  | **1** |
|  | technika |  |  |  |  | **0,5** |  | **0,5** |  |  |  | **1** |
|  | **2** |
| **Umenia a kultúra** | výtvarná výchova | **1** |  | **1** |  | **1** |  |  |  |  |  | **3** |
|  | hudobná výchova | **1** |  | **1** |  | **1** |  |  |  |  |  | **3** |
|  | výchova umením |  |  |  |  |  |  | **0,5** |  | **0,5** |  | **1** |
|  | **7** |
| **Zdravie a pohyb** | telesná výchovatelesná a športová výchova | **2** |  | **2** |  | **2** |  | **2** |  | **2** |  | **10** |
|  | športová príprava |  | **3** |  | **3** |  | **3** |  | **3** |  |  | **0/12** |
|  | **10/12** |
| **Spolu povinná časť** |  | **21** |  | **23** |  | **23,5** |  | **24** |  | **23,5** |  | **115** |
| **Školský vzdelávací program** |
| **Voliteľné hodiny** |  |  | **6** |  | **6** |  | **6,5** |  | **6** |  |  | **24,5** |
| **Spolu: povinná časť + voliteľné** |  | **27** |  | **29** |  | **30** |  | **30** |  | **23,5** |  | **139,5** |

**Poznámky:**

**Školský rok 2008/2009**

1. **Delenie tried na skupiny:**

|  |  |  |
| --- | --- | --- |
| **Trieda** | **Predmet** | **Počet žiakov v skupine** |
| **maximálny** | **skutočný** |
| V. AB | Anglický jazyk | **17** | **15** |
| V. AB | Etická / náboženská výchova | **20** | **14/16** |
| V. B / VI. B | Telesná a športová výchova | **25** | **17** |
| V. AB | Informatika | **17** | **15** |
| VI. AB | Informatika | **17** | **17** |
| VI. A  | Anglický jazyk | **17** | **11** |
| VI. A / VI. B | Ruský jazyk / Nemecký jazyk | **17** | **17** |
| VI. AB | Etická / Náboženská výchova | **20** | **17/17** |
| VII. A | Anglický jazyk | **17** | **10** |
| VII. AB | Etická / náboženská výchova | **20** | **17/17** |
| VIII. B | Anglický jazyk/Nemecký jazyk | **17** | **12/12** |
| VIII. ABVIII. B | Etická výchovaNáboženská výchova-2.skup. | **20** | **16****12/13** |
| IX. B | Anglický / Nemecký jazyk | **17** | **13/8** |
| IX. AB | Etická výchovaNáboženská výchova – 2 skup. | **20** | **15****13/13** |
| IX. B/VIII.B-d | Telesná výchova | **25** | **16** |
| IX. B/VIII.B-d | Športová príprava | **25** | **16** |
| VII.B/VIII.B/ch | Telesná výchova | **25** | **17** |
| V.B /VI.B/ch+d | Športová príprava – tenis | **25** | **7** |
| VII. B / VIII. B | Športová príprava – futbal | **25** | **17** |

1. **Nepovinné predmety**

|  |  |
| --- | --- |
| **Ročník** | **Predmety** |
| šiesty | Cvičenia zo slovenského jazykaCvičenia z matematiky |
| siedmy | Konverzácia v anglickom jazykuCvičenia zo slovenského jazyka a literatúry |
| ôsmy | Cvičenia z matematikyCvičenia zo slovenského jazyka a literatúry |

1. **Voliteľné hodiny**

|  |  |  |
| --- | --- | --- |
| **Predmet** | **Ročník** | **Počet hodín** |
| Prvý cudzí jazyk | Piaty | 1 |
| Druhý cudzí jazyk | Piaty | 0 |
| Biológia | Piaty | 0,5 |
| Geografia | Piaty | 0,5 |
| Matematika | Piaty | 0,5 |
| Informatika | Piaty | 0,5 |
| Športová príprava | Piaty | 3 |
| **Spolu** | Piaty | 6 |

1. **Odpoludňajšie vyučovanie:**

|  |  |
| --- | --- |
| **Ročník** | **Predmety** |
| piaty | Informatika |
| ôsmy | Cvičenia zo slovenského jazyka a literatúryCvičenia z matematiky |
| deviaty | Výtvarná výchovaKonverzácia v anglickom jazyku |

**Cudzie jazyky:**

Prvý cudzí jazyk: anglický

1. **Skratky vyučovacích predmetov:**

|  |  |
| --- | --- |
| **Predmet** | **Skratka predmetu** |
| Slovenský jazyk a literatúra | SJL |
| Anglický jazyk | ANJ |
| Nemecký jazyk | NEJ |
| Ruský jazyk | RUJ |
| Matematika  | MAT  |
| Chémia | CHEM |
| Biológia | BIO |
| Prírodopis | PRI |
| Dejepis | DEJ |
| Geografia | GEO |
| Zemepis | ZEM |
| Fyzika  | FYZ  |
| Občianska náuka | OBN |
| Občianska výchova | OBV |
| Etická výchova | ETV |
| Náboženská výchova | NAV |
| Informatika | INF |
| Výtvarná výchova | VYV |
| Hudobná výchova | HUV |
| Telesná výchova | TEV |
| Telesná a športová výchova | TSV |

Podľa ŠVP majú športové triedy zvýšený počet hodín v každom ročníku o tri vyučovacie hodiny na predmet športová príprava

Žiaci 6. – 9. ročníka sa vyučujú podľa učebných osnov pre triedy so športovým zameraním.

V ročníku, v ktorom je jedna hodina v týždni, možno daný premet vyučovať v dvojhodinových blokoch každý druhý týždeň /VYV, INF/

V niektorých predmetoch sa budú využívať i projektové dni. Budú sa organizovať ozdravovacie pobyty v prírode, lyžiarske kurzy, účelové cvičenia, dopravná výchova, exkurzie a výlety.

Prierezové témy sa prelínajú cez obsahové vzdelávacie oblasti jednotlivých predmetov ako integrovaná súčasť vzdelávacieho obsahu alebo formou projektov – kurzov.

Nevyhnutnou podmienkou účinnosti neformálnej realizácie témy je používanie aktivizujúcich učebných metód.

1. **Skratky prierezových tém:**

|  |  |
| --- | --- |
| **Prierezová téma** | **Skratka** |
| Osobnostný a sociálny rozvoj | **OSR** |
| Multikultúrna výchova | **MUV** |
| Enviromentálna výchova | **ENV** |
| Dopravná výchova | **DOV** |
| Mediálna výchova | **MEV** |
| Ochrana života a zdravia | **OZZ** |
| Tvorba projektu a prezentačné zručnosti | **TPaPZ** |
| Regionálna výchova a tradičná ľudová kultúra | **RVaTĽK** |

**Poznámky:**

**Školský rok 2009/2010**

1. **Delenie tried na skupiny:**

|  |  |  |
| --- | --- | --- |
| **Trieda** | **Predmet** | **Počet žiakov v skupine** |
| **maximálny** | **skutočný** |
| V. AB | Anglický jazyk | **17** | **15** |
| V. AB | Etická / náboženská výchova | **20** | **15** |
| V. B / VI. B | Telesná a športová výchova | **25** | **21** |
| V. AB | Informatika | **17** | **15** |
| VI. AB | Informatika | **17** | **17** |
| VI. A / VI. B | Anglický jazyk | **17** | **17** |
| VI. A / VI. B | Ruský jazyk / Nemecký jazyk | **17** | **17** |
| VI. AB | Etická / Náboženská výchova | **20** | **17** |
| VII. AB | Anglický jazyk | **17** | **17** |
| VII. AB | Etická / náboženská výchova | **20** | **17** |
| VIII. AB | Anglický jazyk | **17** | **18** |
| VIII. AB | Etická / Náboženská výchova | **20** | **18** |
| IX. B | Anglický / Nemecký jazyk | **17** | **11** |
| IX. AB | Etická výchovaNáboženská výchova – 2 skup. | **20** | **17****23** |
| IX. B/ch/d | Telesná výchova | **25** | **13/9** |
| IX. B/ch/d | Športová príprava | **25** | **13/9** |
| VII.B/VIII.B/ch/d | Telesná výchova | **25** | **14/11** |
| V.B /VI.B/ch+d | Športová príprava – tenis | **25** | **7** |
| VII. B / VIII. B | Športová príprava – futbal | **25** | **15** |

1. **Nepovinné predmety**

|  |  |
| --- | --- |
| **Ročník** | **Predmety** |
| siedmy | Konverzácia v anglickom jazykuCvičenia zo slovenského jazyka a literatúry |
| ôsmy | Cvičenia z matematikyCvičenia zo slovenského jazyka a literatúry |
| deviaty | Konverzácia v anglickom jazyku  |

1. **Voliteľné hodiny**

|  |  |  |  |  |
| --- | --- | --- | --- | --- |
| **Predmet** | **Ročník** | **Počet hodín** | **Ročník** | **Počet hodín** |
| Prvý cudzí jazyk | Piaty | 1 | Šiesty | 0 |
| Druhý cudzí jazyk | Piaty | 0 | Šiesty | 1 |
| Biológia | Piaty | 0,5 | Šiesty | 0 |
| Geografia | Piaty | 0,5 | Šiesty | 0 |
| Matematika | Piaty | 0,5 | Šiesty | 1 |
| Informatika | Piaty | 0,5 | Šiesty | 0 |
| Športová príprava | Piaty | 3 | Šiesty | 4 |
| **Spolu** | Piaty | 6 | Šiesty | 6 |

1. **Odpoludňajšie vyučovanie:**

|  |  |
| --- | --- |
| **Ročník** | **Predmety** |
| siedmy | Konverzácia v anglickom jazykuCvičenia zo slovenského jazyka a literatúty |
| ôsmy | Cvičenia zo slovenského jazyka a literatúryCvičenia z matematiky |
| deviaty | Výtvarná výchovaKonverzácia v anglickom jazyku |

**Cudzie jazyky:**

Prvý cudzí jazyk: anglický

Druhý cudzí jazyk: nemecký, ruský (učí sa od 6. ročníka)

1. **Skratky vyučovacích predmetov:**

Skratky vyučovacích predmetov sú tie isté, ako v školskom roku 2008/2009.

1. **Skratky prierezových tém:**

Skratky prierezových tém sú tie isté, ako v školskom roku 2008/2009.

Podľa ŠVP majú športové triedy zvýšený počet hodín v 5. ročníku ročníku o tri vyučovacie hodiny a v 6. ročníku o 4 hodiny na predmet športová príprava

Žiaci 7. – 9. ročníka sa vyučujú podľa učebných osnov pre triedy so športovým zameraním.

V ročníku, v ktorom je jedna hodina v týždni, možno daný premet vyučovať v dvojhodinových blokoch každý druhý týždeň /VYV, INF/

V niektorých predmetoch sa budú využívať i projektové dni. Budú sa organizovať ozdravovacie pobyty v prírode, lyžiarske kurzy, účelové cvičenia, dopravná výchova, exkurzie a výlety.

Prierezové témy sa prelínajú cez obsahové vzdelávacie oblasti jednotlivých predmetov ako integrovaná súčasť vzdelávacieho obsahu alebo formou projektov – kurzov.

Nevyhnutnou podmienkou účinnosti neformálnej realizácie témy je používanie aktivizujúcich učebných metód

**Poznámky:**

**Školský rok 2010/2011**

1. **Delenie tried na skupiny:**

|  |  |  |
| --- | --- | --- |
| **Trieda** | **Predmet** | **Počet žiakov v skupine** |
| **maximálny** | **skutočný** |
| V. A | Anglický jazyk-2.skup. | **17** | **13/14** |
| V. A | Etická / náboženská výchova | **20** | **12/15** |
| V.B /VI.B/ch/d | Telesná a športová výchova | **25** | **17/9** |
| V. A | Informatika-2.skup. | **17** | **14/13** |
| VI. AB | Informatika | **17** | **15** |
| VI. A / VI. B | Anglický jazyk | **17** | **15** |
| VI. A / VI. B | Ruský jazyk / Nemecký jazyk | **17** | **15** |
| VI. AB | Etická / Náboženská výchova | **20** | **16/13** |
| VII. AB | Anglický jazyk | **17** | **17** |
| VII. AB | Etická / náboženská výchova | **20** | **16/18** |
| VII.AB | Ruský jazyk/Nemecký jazyk | **17** | **17** |
| VIII. AB | Anglický jazyk | **17** | **11** |
| VIII. AB | Etická výchova/Náboženská výchova | **20** | **12/9** |
| IX. AB | Anglický jazyk | **17** | **17** |
| IX. AB | Etická výchova / Náboženská výchova | **20** | **17** |
| IX.B/VIII.B/ch/d | Telesná výchova | **25** | **14/10** |
| IX. B/VIII.B/ch/d | Športová príprava | **25** | **11/12** |
| VII.B/VIII.B,IX.B /d | Telesná výchova | **25** | **14** |
| V.B -VIII.B/ d | Športová príprava – tenis | **25** | **8** |
| VII. B / VIII. B | Športová príprava – futbal | **25** | **15** |

1. **Nepovinné predmety**

|  |  |
| --- | --- |
| **Ročník** | **Predmety** |
| ôsmy | Cvičenia z matematikyCvičenia zo slovenského jazyka a literatúry |
| deviaty | Konverzácia v anglickom jazyku  |

1. **Voliteľné hodiny**

|  |  |  |  |  |  |  |
| --- | --- | --- | --- | --- | --- | --- |
| **Predmet** | **Ročník** | **Počet hodín** | **Ročník** | **Počet hodín** | **Ročník** | **Počet hodín** |
| Prvý cudzí jazyk | Piaty | 1 | Šiesty | 0 | Siedmy | 0 |
| Druhý cudzí jazyk | Piaty | 0 | Šiesty | 1 | Siedmy | 1 |
| Biológia | Piaty | 0,5 | Šiesty | 0 | Siedmy | 0 |
| Geografia | Piaty | 0,5 | Šiesty | 0 | Siedmy | 0 |
| Matematika | Piaty | 0,5 | Šiesty | 1 | Siedmy | 0,5 |
| Informatika | Piaty | 0,5 | Šiesty | 0 | Siedmy | 0,5 |
| Športová príprava | Piaty | 3 | Šiesty | 4 | Siedmy | 4 |
| **Spolu** | Piaty | 6 | Šiesty | 6 | Siedmy | 6 |

1. **Odpoludňajšie vyučovanie:**

|  |  |
| --- | --- |
| **Ročník** | **Predmety** |
| siedmy | Konverzácia v anglickom jazykuCvičenia zo slovenského jazyka a literatúty |
| ôsmy | Cvičenia zo slovenského jazyka a literatúryCvičenia z matematiky |
| deviaty | Výtvarná výchovaKonverzácia v anglickom jazyku |

**Cudzie jazyky:**

Prvý cudzí jazyk: anglický

Druhý cudzí jazyk: nemecký, ruský (učí sa od 6. ročníka)

1. **Skratky vyučovacích predmetov:**

Skratky vyučovacích predmetov sú tie isté, ako v školskom roku 2008/2009.

1. **Skratky prierezových tém:**

Skratky prierezových tém sú tie isté, ako v školskom roku 2008/2009.

Podľa ŠVP majú športové triedy zvýšený počet hodín v 5. ročníku o tri vyučovacie hodiny a v 6. A 7. Ročníku o 4 vyučovacie hodiny na predmet športová príprava.

Žiaci 8.- 9.ročníka sa vyučujú podľa učebných osnov pre triedy so športovým zameraním.

V ročníku, v ktorom je jedna hodina v týždni, možno daný premet vyučovať v dvojhodinových blokoch každý druhý týždeň /VYV, INF/

V niektorých predmetoch sa budú využívať i projektové dni. Budú sa organizovať ozdravovacie pobyty v prírode, lyžiarske kurzy, účelové cvičenia, dopravná výchova, exkurzie a výlety.

Prierezové témy sa prelínajú cez obsahové vzdelávacie oblasti jednotlivých predmetov ako integrovaná súčasť vzdelávacieho obsahu alebo formou projektov – kurzov.

Nevyhnutnou podmienkou účinnosti neformálnej realizácie témy je používanie aktivizujúcich učebných metód

**Poznámky:**

**Školský rok 2011/2012**

1. **Delenie tried na skupiny:**

|  |  |  |
| --- | --- | --- |
| **Trieda** | **Predmet** | **Počet žiakov v skupine** |
| **maximálny** | **skutočný** |
| V. A | Anglický jazyk-2 skup. | **17** | **10/9** |
| V. A | Etická / náboženská výchova | **20** | **9/10** |
| V.A /VI.B/VII.B hokej/futbal/tanec | Telesná a športová výchova | **25** | **13/19/12** |
| V. A | Informatika-2 skup. | **17** | **13/6** |
| VI. A | Informatika-2 skup. | **17** | **11/12** |
| VI. AB | Anglický jazyk – 2 skup. | **17** | **11/12** |
| VI.A | Ruský jazyk  | **17** | **13** |
| VI. AB | Ruský jazyk/Nemecký jazyk | **17** | **10/11** |
| VI. AB | Etická / Náboženská výchova | **20** | **15/19** |
| VII. AB | Anglický jazyk – 2 skup. | **17** | **13/17/** |
| VII. AB | Etická / náboženská výchova | **20** | **11/19/** |
| VII.AB | Ruský jazyk/Nemecký jazyk | **17** | **13/17/** |
| VIII.A | Informatika – 2 skup. | **17** | **10/11** |
| VIII.A | Svet práce/Technika | **17** | **10/11** |
| VIII. AB | Anglický jazyk – 2 skup. | **17** | **18/18** |
| VIII. AB | Etická výchova/Náboženská výchova | **20** | **20/17** |
| VIII.AB | Ruský jazyk/Nemecký jazyk | **17** | **16/20** |
| VIII.B/IX.A hokej/futbal/tenis | Telesná a športová výchova | **25** | **13/14/8** |
| V.A/VI.B/VII.B | Športová príprava - futbal | **25** | **3/5/11** |
| VIII.B/IX.A | Športová príprava – tenis | **25** | **6/2** |

1. **Nepovinné predmety**

|  |  |
| --- | --- |
| **Ročník** | **Predmety** |
| deviaty | Konverzácia v anglickom jazyku  |

1. **Voliteľné hodiny**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Predmet** | **Ročník** | **Počet hodín** | **Ročník** | **Počet hodín** | **Ročník** | **Počet hodín** | **Ročník** | **Počet hodín** |
| Prvý cudzí jazyk | Piaty | 1 | Šiesty | 0 | Siedmy | 0 | Ôsmy | 0 |
| Druhý cudzí jazyk | Piaty | 0 | Šiesty | 1 | Siedmy | 1 | Ôsmy | 1 |
| Chémia | Piaty | 0 | Šiesty | 0,5 | Siedmy | 0,5 | Ôsmy | 0 |
| Biológia | Piaty | 0,5 | Šiesty | 0 | Siedmy | 0,5 | Ôsmy | 0,5 |
| Geografia | Piaty | 0,5 | Šiesty | 0 | Siedmy | 0 | Ôsmy | 0,5 |
| Matematika | Piaty | 0,5 | Šiesty | 1 | Siedmy | 1 | Ôsmy | 1 |
| Informatika | Piaty | 0,5 | Šiesty | 0,5 | Siedmy | 0,5 | Ôsmy | 0 |
| Športová príprava | Piaty | 3 | Šiesty | 3 | Siedmy | 3 | Ôsmy | 3 |
| **Spolu** | Piaty | 6 | Šiesty | 6 | Siedmy | 6,5 | Ôsmy | 6 |

1. **Odpoludňajšie vyučovanie:**

|  |  |
| --- | --- |
| **Ročník** | **Predmety** |
| šiesty | Informatika |
| siedmy | InformatikaTelesná výchovaHudobná výchova |
| ôsmy | InformatikaEtická výchovaNáboženská výchovaVýchova umenímObčianska náukaŠportová príprava |
| deviaty | Športová príprava |

**Cudzie jazyky:**

Prvý cudzí jazyk: anglický

Druhý cudzí jazyk: nemecký, ruský (učí sa od 6. ročníka)

1. **Skratky vyučovacích predmetov:**

Skratky vyučovacích predmetov sú tie isté, ako v školskom roku 2008/2009.

1. **Skratky prierezových tém:**

Skratky prierezových tém sú tie isté, ako v školskom roku 2008/2009.

Podľa ŠVP majú športové triedy zvýšený počet hodín v každom ročníku o tri vyučovacie hodiny na predmet športová príprava.

Žiaci 9.ročníka sa vyučujú podľa učebných osnov pre triedy so športovým zameraním.

V ročníku, v ktorom je jedna hodina v týždni, možno daný premet vyučovať v dvojhodinových blokoch každý druhý týždeň (VYV, INF)

V ročníku, v ktorom je 0,5 hodiny v týždni, je možné predmet vyučovať v jednohodinových blokoch každý druhý týždeň ( SVP, TECH, VYU, OBN, ETV, NAV, INF).

V 6. ročníku a v 7. ročníku je zmena TTVP v predmete CHEM, lebo sa vyučuje 1 hodinu týždenne (0,5 h. povinná + 0,5 h. voliteľná).

V 6. ročníku v predmete INF, lebo sa vyučuje 1 hodinu týždenne (0,5 h. povinná + 0,5 h. voliteľná).

V 7. ročníku v predmete MAT, lebo sa vyučuje 4,5 hodiny týždenne (3,5 h. povinná + 1 h. voliteľná).

V 7. ročníku v predmete BIO sa vyučuje 1,5 hodiny týždenne (1 h. povinná + 0,5 h. voliteľná).

V 6. a 7. ročníku je zmena v športovej príprave, keď namiesto 4 voliteľných hodín sa týždenne vyučujú 3 hodiny.

V niektorých predmetoch sa budú využívať i projektové dni v rámci exkurzií. Budú sa organizovať ozdravovacie pobyty v prírode, lyžiarske kurzy, účelové cvičenia, dopravná výchova, exkurzie a výlety.

Prierezové témy sa prelínajú cez obsahové vzdelávacie oblasti jednotlivých predmetov ako integrovaná súčasť vzdelávacieho obsahu alebo formou projektov – kurzov.

Nevyhnutnou podmienkou účinnosti neformálnej realizácie témy je používanie aktivizujúcich učebných metód